Wees sonskerm-slim hierdie somer - ons beantwoord al jou vrae oor sonroom | rooi rose Wees sonskerm-slim hierdie somer - ons beantwoord al jou vrae oor sonroom | rooi rose
Het sonskerm ’n vervaldatum? En waar is die beste plek om dit te bêre. Wees sonskerm-slim dié somer en moenie brand nie
Wees sonskerm-slim hierdie somer – ons beantwoord al jou vrae oor sonroom. Deur Suzanne Kotzé. Hooffoto: Sasin Tipchai/Pixabay
Hoe weet jy as jou sonskerm verby sy beste is?
“As jou sonskerm olierig en loperig word kan dit ’n teken wees dat dit af is. Dit kan ook van kleur verander en vreemd ruik,” sê Darshana Bhowan NAOS SA (Bioderma en Esthederm) se opleidingsbestuurder.
“As jy egter nie seker is nie, maak eerder ’n nuwe buisie oop as om te brand,” sê Nikki Flangan, handelsmerkbestuurder van Everysun.
Lees ook: Jou Desembervakansie-gesondheidsoorlewingsgids
Waar is die beste plek om sonskerm te bêre?
Die meeste sonskerms met ’n goeie reputasie moet deur toetsing gaan om seker te maak dat dit nie afbreek in verskillende temperature nie, maar dit kan beïnvloed word deur ekstreme hitte of koue,” sê Dr. Jennifer Crawley, pediater vir Childs Farm.
“Daarom is dit altyd beter om jou sonroom in ’n koel, donker plek te hou.”
“Jou sonskerm moet verkieslik in ’n koel plek onder 23°C gehou word, so moenie dit los waar dit direkte lig of hitte kry soos in jou kar nie”, is dr. Judey Pretorius, stigter van Biomedical Emporium se waarskuwing.
“As jy strand toe gaan, hou jou sonskerm sommer in jou koelsakkie saam met jou koeldrank,” sê dr Judey.
So keer jy ook dat dit nie vol sand word nie. Eek, ons almal weet hoe aaklig dit voel om ’n sonskerm/sand-skrop te kry terwyl jy dit aansmeer.
Lees ook: Ontmoet dr. Judey Pretorius
Hoe lank hou sonskerm?
As jy dit reg bêre (op ’n koel, donker plek) gewoonlik 9-12 maande. Die meeste sonskerms het ’n teken op wat wys hoe lank nadat jy dit oopgemaak het dit nog reg sal wees. Nikki Flangan, Everysun handelsmerkbestuurder.
Maak liewer een sonskerm op ’n slag oop en gebruik dit op, eerder as om ’n klomp halwe buisies langer as die aanbevole tyd te hou.
Lees ook: Wenke vir gesonde hare hierdie somer
Kan jy jou sonskerm by jou vakansiehuis los en volgende jaar weer gebruik?
“Ja, mits dit nog nie oopgemaak is nie en nog nog geseël is,” sê Darshana Bhowan opleidingsbestuurder van NAOS SA (Bioderma and Esthederm). “As jy dit egter reeds oopgemaak het moet jy dit binne 9-12 maande gebruik,” sê Nikki Flangan van Everysun.
Lees ook: Selfverbruining – sonder die geel strepe en sonskade!
Hoe lank voordat jy strand toe gaan moet jy sonskerm aansmeer?
’n Halfuur voor die tyd. Dit gee jou sonskerm tyd om te begin werk en voorkom sanderige hande en sonroom wat meng.
Lees ook: Hoekom jy nou heuning vir jou vel en hare moet gebruik
Hoe verskil sonskerm vir kinders van ander sonskerm?
“Sonskerm vir kinders bevat gewoonlik minder chemiese blokkers soos avobenzone aangesien dit vel en oog-irritasie kan veroorsaak,” sê dr. Judey. “Dit het gewoonlik ook meer waterbestande bestanddele om kinders te beskerm as hulle swem.”
“Onthou egter dat kinders onder drie nie aan direkte sonlig blootgestel moet word nie. Wanneer blootstelling egter onvermydelik is, smeer sonskerm elke twee ure aan en altyd weer na elke swem,” sê Darshana Bhowan opleidingsbestuurder van NAOS SA (Bioderma and Esthederm).
Produkte vir kinders
Ligte, melkerige tekstuur Bioderma Photoderm Kid SPF50 Milk (R264,95 vir 100ml)
Getoets deur pediaters NIVEA Sun Kids Sensitive Protect and Play SPF50+ Trigger Spray (R209,99 vir 300ml)
Water weerstandig, met anti-oksidante en vitamienes. Everysun Kids Sunscreen Lotion SPF50 (R145 vir 200ml) het ’n ligte tekstuur.
Lees ook: Wat jy moet weet oor getinte sonskerm
Sonskerm vir elke dag
Bevat Anti-oksidante, vitamiene en minerale. Solal Advanced Cellular antioxidant vitamins (R480 vir 90 kapsules)
Lamelle Helase 50 (R525 beskikbaar by lamelle.co.za) bied beskerming teen die son, vernietig vrye radikale veroorsaak deur sonlig en verminder die ensieme wat jou vel dunner maak en laat uitsak. Dit help ook om inflammasie, wat veroudering veroorsaak, te beveg.
’n Fisiese en chemiese blok in een met anti-oksidante wat sellulêre DNS beskerm SKNLogic Protect SPF40 (R260 beskikbaar by sknlogic.co.za)
Veilig vir velle wat geneig is tot ekseem. Ligte tekstuur en weerstandig teen sweet en water. Mustela Very High Protection Sun Lotion for Sun Sensitive and Intolerant Skin (R199,95 vir 40 ml)
BioMedical Emporium Translucent Day SPF30 (R1 200) bevat chemiese en fisiese blokkers om jou teen UVA en UVB en die blou strale van rekenaars en selfone te beskerm.
Syagtige tekstuur met mat voorkoms, ook ideaal om te gebruik as ’n voorbereidingslagie vir jou grimering. Solal SPF 30 (R309 beskikbaar by Dis-Chem en uitgesoekte apteke)
Bevat vitamien E en voorkom ook rooiheid en irritasie. Geskik vir sensitiewe velle. RVB Skinlab Diego Dalla Palma MILK SPRAY SPF50 (R595 vir 50 ml)
Lees ook: Vakansieskoonheid SOS – al jou kwelvrae beantwoord!